钦定古今图书集成/明伦汇编/交谊典/第025卷 > 《周礼》 > 《怀旧赋》〈有序〉晋·潘岳
## 钦定古今图书集成/明伦汇编/交谊典/第025卷 > 《周礼》 > 《怀旧赋》〈有序〉晋·潘岳

余十二而获见于父友东武戴侯杨君。始见知名，遂申之以婚姻，而“道元公嗣，亦隆世视之爱。不幸短命，父子凋殒。余既有私艰，且寻役于外，不历嵩丘之山者，九年于兹矣。” 今而经焉，慨然怀旧而赋之曰：

“启开阳而朝迈，济清洛以径渡。晨风凄以激冷，夕雪
皓以掩路。辙含冰以灭轨，水渐轫以凝沍。涂艰屯其
难进，日晼晚而将暮。仰睎归云，俯镜泉流。前瞻太室，
旁眺嵩丘。东武托焉，建茔启畴。岩岩双表，列列行楸。
望彼楸矣，感于予思。既兴慕于戴侯，亦悼元而哀嗣。
坟累累以接陇，柏森森以攒植。何逝没之相寻，曾旧”
草之未异。余总角而获见，承戴侯之清尘。名余以国
士，眷余以嘉姻。自祖考而隆好，逮二子而世亲。欢携
手以偕老，庶报德之有邻。今九载而一来，空馆閴其
无人。陈荄被于堂除，旧圃化而为薪。步庭庑以徘徊，
涕泫流而霑巾。宵展转而不寐，骤长叹以达晨。独郁
结其谁语，《聊缀思》于斯文。